На основу члана, 55 став 1. тачка 2., члана 57. и члана 60. Закона о јавним набавкама (Сл. гласник РС бр.124/12 , 14/2015 и 68/2015, у даљем тексту: Закон),

**Јавно предузеће за пијачне и погребне услуге Земун**

11080 Земун

Магистратски трг број 1

**Дана 28.03.2019.године, објављује:**

**ПОЗИВ**

**за подношење понуда у поступку јавне набавке мале вредности ради закључења уговора за јавну набавку – редовно одржавање гробља и пијаца, бр. јавне набавке Р-1/2019 ЈНМВ**

**1.** Назив, адреса и интернет страница наручиоца – Јавно предузеће за пијачне и погребне услуге Земун, Земун, Магистратски трг бр. 1,www.jpzemun.rs

**2.** Врста наручиоца – јавно предузеће.

**3.** Врста поступка јавне набавке – јавна набавка мале вредности

**4.** Опис предмета набавке, назив и ознака из општег речника набавке – **предмет јавне набавке редовно одржавање гробља и пијаца** којима управља Јавно предузеће за пијачне и погребне услуге Земун :

Пијаце :

* + ''Сава Ковачевић'' улица Романијска бр 9
  + ''Батајница'', Станка Тишме 29
  + ''Земун Поље'', Фрање Крча бб
  + ''Шајкашка'' Шајкашка 15Б
  + ''Галеника'' Милице Шуваковић 6

Гробља:

* + Батајница, Бранислава Баришића доктора бб,
  + Угриновци, Гробљанска бб

Назив и ознака из општег речника набавки: 45000000 – Грађевински радови

**5.** Право учешћа имају сва правна и физичка лица која испуњавају обавезне и додатни услов у складу са чланом 75. и 76. Закона. Услови које сваки понуђач треба да испуни, као и начин на који се доказује испуњеност услова ближе су одређени конкурсном документацијом.

**6.** Понуда се сачињава у складу са позивом и упутством из конкурсне документације, на прописаном обрасцу и доставља се уз захтеване прилоге - обрасце у затвореној коверти, затвореној на начин да се приликом отварања може са сигурношћу утврдити да се први пут отвара, на адресу наручиоца – Јавно предузеће за пијачне и погребне услуге Земун, Земун, Магистратски трг бр. 1, поштом или непосредно у просторијама предузећа (Земун, Косовска 9, трећи спрат), са напоменом – „**Понуда за јавну набавку** **– редовно одржавање гробља и пијаца, бр. јавне набавке Р-01/2019** ЈНМВ - НЕ ОТВАРАТИ“. Обавезно је навести назив и адресу понуђача, особу за контакт, број телефона и email за контакт.

Понуда са варијантама није дозвољена.

**7.** Рок за подношење понуда је 8 дана од дана објављивања позива за подношење понуда на Порталу јавних набавки, односно до **05.04.2019**. године до **12,00 часова**, без обзира на начин доставе.

Јавно отварање понуда обавиће се комисијски **05.04.2019. године** **у 12,30** **часова**, у просторијама наручиоца у Земуну, Ул. Косовска бр. 9, трећи спрат.

Отварање понуда је јавно и може присуствовати свако заинтересовано лице.

У поступку отварања понуда могу активно да учествују представници заинтересованих страна који имају оверена пуномоћја.

У случају пропуштања рока одређеног за достављање понуде, иста ће бити одбачена као неблаговремена и по окончању поступка отварања понуда биће враћена понуђачу неотворена.

Наручилац је дужан да о поступку отварања води записник.

Представник понуђача који учествује у поступку отварања понуда има право да приликом отварања изврши увид у податке из понуде који се уноси у записник о отварању понуда.

Приликом отварања понуда наручилац не може да врши стручну оцену понуде.

Записник о отварању понуда потписују чланови комисије и представници понуђача, који преузимају примерак записника.

Наручилац је дужан да понуђачима који нису учествовали у поступку отварања понуда достави записник у року од три дана од дана отварања.

**8.** Избор најповољније понуде извршиће се на основу члана 85. ЗЈН, применом критеријума најнижа понуђена цена, у року од 10 (десет) дана од дана отварања понуда, и доставиће се понуђачима у року од три дана од дана доношења.

Уговор се закључује одмах по стицању законских услова.

Начин преузимања конкурсне документације, односно интернет адреса где је конкурсна документација доступна – Конкурсна документација се може преузети на Порталу јавних набавки: www.portal.ujn.gov.rs, а доступна је и на интернет страници наручиоца: www.jpzemun.rs

Додатне информације заинтересована лица могу добити сваког радног дана у времену од 07:30-15:30 часова, на адреси наручиоца или путем телефона 062/8804443, или на e-mail: odrzavanjejpzemun@gmail.com.